Polisie skiet vyf rowers doodArgieffoto: SAPD / Facebook Kapt. Paul Ramaloko, woordvoerder van die Valke, het aan SAfm gesê die polisie het inligting ontvang dat ŉ transitovoertuig van Protea Coin in Hennenmanweg deur ŉ groep swaar gewapende mans beroof is. “Vyf persone is tydens ŉ skietgeveg doodgeskiet en agt is in hegtenis geneem,” het Ramaloko gesê. Die agt verdagtes sal na verwagting binnekort in die hof verskyn. Ramaloko sê die polisie het ook beslag gelê op voertuie wat vermoedelik tydens die transitorooftog gebruik is.